# PREDSEDA NÁRODNEJ RADY SLOVENSKEJ REPUBLIKY

Číslo: CRD-602/2015

1478

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 23. marca 2015

o pridelení návrhu zákona, podaného poslancom Národnej rady Slovenskej republiky na prerokovanie výborom Národnej rady Slovenskej republiky

 **N a v r h u j e m**

 Národnej rade Slovenskej republiky

 **A. p r i d e l i ť**

 návrh poslanca Národnej rady Slovenskej republiky Alojza HLINU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 1470), doručený 17. marca 2015

 na prerokovanie

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre vzdelávanie, vedu, mládež a

 šport;

 **B. u r č i ť**

 a) k návrhu zákona ako gestorský Výbor Národnej rady Slovenskej republiky
pre vzdelávanie, vedu, mládež a šport,

 b) lehotu na prerokovanie návrhu zákona v druhom čítaní vo výbore
**do 30 dní** a v gestorskom výbore **do 32 dní** od prerokovania návrhu zákona v Národnej rade Slovenskej republiky v prvom čítaní.

v z. Jana L a š š á k o v á  v. r.